Buttedahl scenedebuterte i 1896 og reiste deretter på turné, blant annet til Helsingfors. Han var engasjert ved Centralteatret 1907–1924 og virket samtidig som skulptør. Buttedahl debuterte som dette på høstutstillingen i 1912 med en portrettbyste. Han fortsatte utelukkende med byster, nesten bare av teaterfolk. I 1926 emigrerte Buttedahl til USA, og etter noen år slo han seg ned i California. Han virket der som sceneskuespiller og skulptør.